เห็นร้านนี้พึ่งเปิดไม่นาน วันนี้อยู่กับเพื่อนที่ทานเนื้อเหมือนกัน เป็นโอกาสที่ดีมาก(หายาก) เลยชวนเพื่อนมาชิม ร้านมีเมนูเป็นก๋วยเตี๋ยวเนื้อ และมีเป็นหม้อไฟ อยากชิมแบบหม้อไฟเลย มัดมือชกเพื่อนสั่งเป็นหม้อไฟเลย (เพื่อนยังมาไม่ถึง ) อาหารมา หน้าตาดูดีที่เดียว พอชิมแล้ว รสชาติดีกว่าหน้าตาอีก อร่อยทุกอย่างลูกชิ้นคุณภาพดี เนื้อนุ่มดีไม่เหนียว น้ำซุปอร่อยแบบแทบไม่ต้องปรุงเลย ใส่พริกน้ำส้มนิดหน่อย กับพริกป่น ก็อร่อยเด็ด ราคาก็ไม่แพงด้วย สั่งหม้อไฟไป ข้าวเปล่า 2 ถ้วย (แต่ข้าวแอบแข็งไปนิดเดียว ) แล้วก็น้ำเปล่า รวมแล้วแค่ 170 บาทเอง  สำหรับคนที่ทานเนื้อ แนะนำร้านนี้เลยนะคะ ต้องมาลอง